
PROCES VERBAL

Nr.90 din 19.01.2011
al şedinţei Consiliului de Observatori al Instituţiei Publice Naţionale a Audiovizualului Compania “Teleradio-Moldova”
Au fost prezenţi:
membrii Consiliului de Observatori: Eugeniu RÎBCA, Viorica BOGATU (CUCEREANU), Raisa LOZINSCHI-HADEI, Aurelia PERU-BALAN, Vitalie ŢAPEŞ, Viorica MEŞINĂ-PRODAN.

A lipsit: Tudor TATARU.
Au asistat:

C.Marin – Preşedintele Companiei, A.Sîrbu – Directorul televiziunii, A.Dorogan – Directorul radiodifuziunii, T.Stelea – Șefa Serviciului economic, I.Bunduchi – Directorul executiv al Asociaţiei Presei Electronice (APEL).
Ordinea de zi publicată:

1. Caietul de sarcini al IPNA Compania „Teleradio-Moldova” pentru anul 2011.

2. Schema de încadrare a IPNA Compania „Teleradio-Moldova” pentru anul 2011.

3. Diverse.
S-a votat începerea şedinţei.

“Pentru” – unanim (5 voturi; R.Lozinschi-Hadei a întârziat 5 minute).
S-a propus aprobarea Ordinii de zi cu următoarele modificări:
1. Alegerea secretarului şedinţei din 19 ianuarie 2011.
2. Caietul de sarcini al IPNA Compania „Teleradio-Moldova” pentru anul 2011.
3. Schema de încadrare a IPNA Compania „Teleradio-Moldova” pentru anul 2011.
4. Diverse.
S-a votat: “Pentru” – unanim (5 voturi).
1. Alegerea secretarului şedinţei CO din 19 ianuarie 2011.

Dna V.Meşină-Prodan a propus candidatura dnei V.Bogatu (Cucereanu) la funcţia de secretar al şedinţei.
S-a votat: “Pentru” – unanim (5 voturi).
2. Caietul de sarcini al IPNA Compania „Teleradio-Moldova” pentru anul 2011.
Administraţia Companiei a prezentat novațiile introduse în Caietul de sarcini pentru anul 2011, cu precădere în Declaraţia politicii editoriale: noi emisiuni de dezbateri, cognitive, divertisment, interactive. Dacă Compania va avea suportul financiar necesar se intenţionează a se încheia digitalizarea proceselor de producţie la Radio Moldova şi TV Moldova 1, va fi creată reţeaua Intranet, condiţii pentru difuzarea live a TV Moldova 1 şi TVMI, digitalizarea în proporţie de 5% a patrimoniului arhivat ş.a. După discuţii şi dezbateri, membrii CO şi-au expus opiniile privind aspectele pozitive şi negative ale documentului prezentat. În final, Preşedintele CO a supus votului aprobarea Caietului de sarcini al IPNA Compania „Teleradio-Moldova” pentru anul 2011.
S-a votat: “Pentru” – 5 voturi (E.Rîbca, V.Bogatu, R.Lozinschi-Hadei, 

                                                   V.Ţapeş, V.Meşină-Prodan).
                  „Abţinut” – 1 vot (A.Peru-Balan).
3. Schema de încadrare pentru anul 2011 în IPNA Compania „Teleradio-Moldova”.
E.Rîbca a dat citirii textul hotărârii privind Schema de încadrare pentru anul 2011 în IPNA Compania „Teleradio-Moldova”. În temeiul acestei scheme, Preşedintele Companiei urmează să aprobe Statele de personal ale IPNA Compania „Teleradio-Moldova”. S-a propus ca textul să fie completat cu prevederea Schema de încadrare pentru anul 2011 în IPNA Compania „Teleradio-Moldova” este valabilă până la adoptarea unei noi Scheme de încadrare.
S-a votat: “Pentru” – unanim (6 voturi).

4. Diverse.
La Diverse a fost audiată informaţia prezentată de I.Bunduchi din Raportul Monitorizarea pluralismului politic în programele de ştiri şi actualităţi ale IPNA „Teleradio-Moldova” şi IPRA „Teleradio-Găgăuzia” pentru perioada 01-31 decembrie 2010, realizat de APEL. E.Rîbca a propus să se ia act de Raport.
S-a votat: “Pentru” – unanim (6 voturi).

Durata şedinţei: 16:00-19:30.
 Au semnat:

1. Eugeniu RÎBCA    __________ Preşedintele Consiliului de Observatori

2. Viorica BOGATU   _________ Secretarul şedinţei Consiliului de Observatori 
3. Aurelia PERU-BALAN ____________

4. Vitalie ŢAPEŞ ___________________

5. Raisa LOZINSCHI-HADEI _________

6. Viorica MEŞINĂ-PRODAN _________
Preşedintele CO __________                      LŞ           Secretarul şedinţei CO ________________


